שיחה:אריאל בן משה

message: יהי זכרו ברוך. נראה שאינו עומד בהנחיות ויקיפדיה:עקרונות וקווים מנחים ליצירת ערכים/צה"ל. נריה - 💬 -  12:17, 11 בדצמבר 2023 (IST)
replies: text: מחקתי במחיקה מהירה, בהתאם למדיניות הרשמית: "ערך על קצין בדרגת סגן אלוף ומטה יימחק במחיקה מהירה". במותו היה קצין בדרגת רב-סרן. Lostam - שיחה 13:06, 11 בדצמבר 2023 (IST)
replies: text: :איך אני משחזר את הדף ? ShavitBm28 - שיחה 13:10, 11 בדצמבר 2023 (IST)
replies: text: ::ללא האישיות הביטחונית ShavitBm28 - שיחה 13:10, 11 בדצמבר 2023 (IST)
replies: text: ::: הדף נמחק כיוון שלא עמד בתנאי החשיבות האנציקלופדית, וגם ללא האישיות הביטחונית אין חשיבות. נריה - 💬 -  13:21, 11 בדצמבר 2023 (IST)
אריאל אהב מאוד את הפלטפורמה של הויקיפדיה, וראה בה מקור ידע זמין ומכבד. אריאל היה המפקד מהמובחרים והערכיים שהיו לנו בשנים האחרונות, מפקד כמו של פעם, ללא אגו או אינטרס אישי, מפקד ציוני שמאמין בלב שלם באנשיו ובשליחות וצדקת הדרך. אריאל ראוי לערך שיתאר את סיפור חייו הקצר והכה משמעותי וערכי, שישקף בקצת את הדמות שהיה והיווה לכל כך הרבה אנשים. ShavitBm28 - שיחה 13:24, 11 בדצמבר 2023 (IST)
מזמין אתכם, לקרוא עליו ולשמוע עליו מפקודיו ומפקדיו וכל אדם שפגש בו במעלה הדרך, אולי כך תבינו את החשיבות שיהיה על אדם שכזה ערך בויקיפדיה, למרות המדיניות של האתר, לעיתים יש להבין שישנו אדם כה משמעותי שיכול להעשיר ולהשפיע על אחדים, וזו מהות הפלטפורמה. ShavitBm28 - שיחה 13:26, 11 בדצמבר 2023 (IST)

text: שביט, לצערנו היו מקום המדינה כ-35,000 חללי צה"ל ופעולות איבה. אי אפשר לכתוב על כל יחיד, המהווה עולם מלא. אתר יזכור יעלה תיעוד שלו.  איש עיטי - הבה נשיחה 16:27, 11 בדצמבר 2023 (IST)
replies: text: :@Lostam, התוכל למחוק בשנית ולהגן? נראה שהמפעילים האחרים חוששים לטפל בזה.  איש עיטי - הבה נשיחה 22:02, 11 בדצמבר 2023 (IST)
replies: text: ::ישנם ערכים סתמיים וחסרי משמעות שמופיעים בפלטפורמה הזו. נראה לי שמן הראוי שערך עם משמעות ורוח יישאר למרות המדיניות של האתר. בעיניי האישית לא רואה דבר פסול בערך על גיבור ישראלי, בטוח יותר מערך על שיר של סטטיק או כל נושא אחר ללא משמעות. ShavitBm28 - שיחה 22:07, 11 בדצמבר 2023 (IST)
replies: text: :::בסוף זה עניין של סדר עדיפות ערכי, דף בויקיפדיה הוא משמעותי מאוד עבורי בשל כך שאחי העריך מאוד את האתר ולמד ממנו רבות ואף התרגש בעבר שהשם שלו הופיע פה ברשימת מפקדי סיירת צנחנים, אני רוצה להאמין שיש פה הזדהות והבנה בחשיבות הערכית של הדף הזה, אחי היה גיבור שללא ספק היה אמור להירשם פה בתור רמטכ״ל עתידי, לצערי זה לא יקרה. אם הדף יימחק בעיניי זו החלטה שגויה בהיבט הערכי , מקווה שתבינו זאת ושתצליחו להבין כמה זה משמעותי. ShavitBm28 - שיחה 22:13, 11 בדצמבר 2023 (IST)
replies: text: ::::אני מצטרף בצערכם העמוק, אבל בשלב זה הערך בבירור לא עומד בקריטריונים וצריך למחוק אותו.  ‏DGtal‏ - שיחה 09:07, 12 בדצמבר 2023 (IST)
שביט היקר, כל מה שכתבת נכון ביותר - רק שהנחת היסוד שהנחת, ונקודת המבט שלך על הנושא, אינן נכונות. לויקיפדיה אין "סדר עדיפות ערכי" ואין אתיקה משלה: את סדרי העדיפויות שלה היא שואבת מבחוץ, והתוכן שלה משקף את סדר העדיפויות הערכי של החברה (דוברת העברית, במקרה שלנו). אריאל ז"ל אכן היה אדם מדהים, אבל החברה שבה אנחנו חיים, מוצאת שכדורגלנים ודוגמניות מעניינים את הציבור הרבה יותר  מחלל צה"ל זה או אחר. זו המציאות, שביט, ואתה יודע מצויין שאין טעם "לאנוס את השטח".
העובדה שערך בויקיפדיה על אריאל ז"ל משמעותי מאוד בשבילך (וגם בשבילי), לא הופכת אותו למשמעותי בעבור הציבור. אז את מי אנחנו צריכים לשנות כאן? את הציבור. ויקיפדיה מעולם לא התיימרה לחנך אנשים ולקבוע להם סדר עדיפויות ערכי: היא רק משקפת את מה שכבר קיים. מי שצריך (ויכול) להזיז סדר עדיפויות ציבורי זה אנשים כמוך. אני כותב כבר 19 שנה בויקיפדיה: אני לא חושב שתרמתי במאומה לחינוך הציבור. סתם תחביב. אל תייחס לויקיפדיה יותר ממה שיש בה.
אף על פי כן, הדלת לא "סגורה" על ערך. במידה והנצחתו של אריאל ז"ל תהיה בעלת משמעות ציבורית נרחבת, או אם יעוטר - שתי האפשרויות הללו יעידו על הכרה ציבורית שמהן משתמעת "חשיבות אנציקלופדית". שוב - זה לא בידינו - זה בידי הציבור. אני מבטיח לעקוב אחרי הנושא וברגע שיווצרו תנאים המאפשרים כתיבת ערך אצור עמך קשר ונוודא שיש ערך יפה ומכבד אודות אריאל. אנא שמור על עצמך ונוכל לעשות זאת ביחד. עמית - שיחה 08:53, 6 בינואר 2024 (IST)
thread_title:  חשיבות